Tyskland har en anslået befolkning på 83.166.711 indbyggere pr. 2019,<ref name="befolkningstal" /> hvilket gør det til det folkerigeste i [[Den Europæiske Union|EU]] og nummer to i [[Europa]] efter [[Rusland]]. Da Tyskland med sine 357.021&nbsp;km² kun er det syvendestørste land i Europa, er Tyskland samtidig en af verdens tættest befolkede større nationer. Der er dog betydelige [[Tyske delstater efter befolkningstæthed|regionale forskelle i befolkningstætheden]]. Større befolkningskoncentrationer findes i [[Nordrhein-Westfalen]] koncentreret i [[Ruhr-distriktet]], Rhein-Main området omkring [[Frankfurt am Main|Frankfurt]], i [[Hamborg]], [[München]] og omkring [[Berlin]]. De tyndest befolkede områder finder man især i det østlige og allernordligste Tyskland med [[Mecklenburg-Vorpommern]] som den tyndest befolkede delstat.
Politik Organisationer